recursal/SuperWikiNEXT-32B huggingface dataset:
Rodový erb
**Ján II. Žigmund Zápoľský** (\* 7. júl 1540, Budín, Uhorsko - † 14. marec 1571, Alba Iulia, Uhorsko, dnes Rumunsko) bol uhorský kráľ a sedmohradský vojvoda, syn uhorského kráľa Jána Zápoľského a Izabely Jagelovskej, dcéry poľského kráľa Žigmunda I. Jagelovského.

Jeho nároky na kráľovskú korunu po otcovej smrti bránila matka a jej radca Juraj Utešenovič (predstavený pavlínskeho hláštora v Sajóláde v Maďarsku), ktorí dali Jána Žigmunda ako trojmesačného korunovať za uhorského kráľa.

Izabela spolu so synovými prívržencami viedli aj v nasledujúcich rokoch aktívny boj proti zákonitému kráľovi Ferdinandovi I. Izabela povolala na pomoc osmanských Turkov, ktorí donútili viedenský dvor v roku 1547 k ponižujúcemu prímeriu a rozdeleniu Uhorska na tri časti, z ktorých Sedmohradsko so Zátisím pripadli Jánovi Žigmundovi ako právoplatné vojvodstvo, vazalsky však závislé od Osmanskej ríše.

Ferdinand I. po upevnení svojej moci v krajine a krátkom zmocnení sa Sedmohradska donútil Izabelu s Jánom Žigmundom opustiť Uhorsko. V roku 1556 povolali sedmohradské stavy Jána Žigmunda z poľského exilu a po matkinej smrti (v r. 1559) sa ujal faktickej moci v Sedmohradsku. Jeho ďalšie snahy o získanie uhorskej koruny však boli bezúspešné a v roku 1570, rok pred svojou smrťou, sa ich definitívne vzdal. Jánom Žigmundom rod Zápoľskovcov vymrel.

Literatúra
----------

* Kol. autorov, *Encyklopédia Slovenska*, Veda, Bratislava, 1982
* BOTTO, Július: Utiešenič a posledný Zápoľovec Ján Žigmund. In: *Slovenské pohľady*, r. XXII, 1902, č. 8, s. 465 – 483 a č. 9, s. 513 – 533.

Autoritné údaje: * GND: 135868157
* ISNI: 0000 0001 0901 7667
* LCCN: n2002040070
* VIAF: 53508613
* WorldCat: lccn-n2002040070
**Software602 a.s.** je tradičný český dodávateľ programov pre počítače a ďalšie zariadenia. Pôvodne sa špecializovala na kancelársky softvér, v posledných rokoch sa špecializuje na riešenia pre prácu s elektronickými dokumentmi s právnym účinkom a najmä na ich dlhodobú archiváciu.

História
--------

Spoločnosť Software602 s.r.o. bola založená 1. 1. 1991 autormi textového editora Text602. Číslovka v názve je odvodená od 602. základne organizácie Zväzarmu, na ktorej pôde bol spomínaný textový editor vyvinutý. 

Textový editor T602 rýchlo získal dominantné postavenie na českom trhu. Software602 uvádza na trh ďalšie produkty (M602, Calc602), získava rad ocenení a zakladá pobočku na Slovensku. Jeden zo zakladateľov Richard Kaucký je v roku 1995 vyhlásený osobnosťou českej informatiky. 

V roku 1994 bolo prijaté strategické rozhodnutie zamerať sa na vývoj software. Preto boli niektoré aktivity utlmené alebo vyčlenené do dcérskych firiem. Dcérsku firmu Editel, ktorá sa venovala medzipodnikové komunikáciu v štandarde EDI, získala od Software602 spoločnosť Deloitte.

Po nástupe Microsoft Office spoločnosť Software602 odolávala dlhšie než iní dodávatelia textových editorov (napr. WordPerfect), však nakoniec aj ona postupne opustila oblasť kancelárskeho software, a neskôr aj softvér pre domácnosti a malé firmy vôbec. Firma sa ešte skúšala na trh kancelárskych programov (602PC Suite, 602Office, iOffice) a ďalšieho software (602XML, 602SQL) niekoľkokrát vrátiť, ale vždy tieto snahy nakoniec opustila.

Od roku 2004 sa Software602 zameriava na interaktívne formuláre a elektronické dokumenty s právnym účinkom, najmä vo formáte PDF/A. V roku 2007 sa tieto chytré formuláre stávajú technologickým základom vznikajúcej siete Czech POINT. V roku 2009 bola firma jedným z kľúčových technologických dodávateľov informačného systému dátových schránok (vrátane vývoja transakčného jadra systému) a získala rad zákazníkov z komerčného sektora. 

Dnes dodáva väčšinou riešenia na mieru pre väčšie a stredné organizácie. Tieto riešenia využívajú vlastných produktov.

V roku 2010 sprevádzkovala portál SecuStamp, kde prevádzkuje služby dlhodobej kontrolovateľnosti autenticity dôležitých elektronických dokumentov. Táto popredná európska služba prepojená so 150 akreditovanými certifikačnými autoritami bola v roku 2011 vyhlásená IT projektom roka.

Spoločnosť sa začala tiež intenzívne zaoberať vývojom nástrojov pre prácu s elektronickými dokumentmi v mobilných zariadeniach s rôznymi operačnými systémami.

Externé odkazy
--------------

* Oficiálne české stránky
* Oficiálne medzinárodné stránky (anglicky)

Zdroj
-----

*Tento článok je čiastočný alebo úplný preklad článku Software602 na českej Wikipédii.*
**Jean-Marie Balestre** (\* 9. apríl 1921, Saint-Rémy-de-Provence – † 27. marec 2008, Saint-Cloud) bol francúzsky novinár a funkcionár v automobilovom športe.

V rokoch 1979 – 1991 pôsobil ako predseda Medzinárodnej federácie športových automobilov (FISA) a v rokoch 1986 – 1993 viedol Medzinárodnú automobilovú federáciu (FIA). Obe funkcie potom po ňom prevzal Max Mosley.

V mladosti sa zúčastnil občianskej vojny v Španielsku. Po návrate študoval právo a potom pôsobil ako novinár. Po 2. svetovej vojne sa objavilo dôvodné podozrenie, že kolaboroval s Nemcami. Toto odmietol s odvodnením, že fungoval ako dvojitý agent.

V roku 1952 založil Fédération Française du Sport Automobile.

Externé odkazy
--------------

* Nekrológ na guardian.co.uk

Zdroj
-----

*Tento článok je čiastočný alebo úplný preklad článku Jean-Marie Balestre na českej Wikipédii.*

Autoritné údaje: * BnF: 14872128p
* GND: 1211188876
* ISNI: 0000 0004 5095 1015
* LCCN: no2019062444
* VIAF: 316736992
* WorldCat: lccn-no2019062444
**Ján Ježovít** (\* 6. september, 1909, Suchá nad Parnou – † 15. apríl 1994, Bangkok, Thajsko) bol slovenský salezián, misionár, pedagóg, kníhtlačiar, väznený v japonskom koncentračnom tábore.

Životopis
---------

Ľudovú školu vychodil vo svojom rodisku. Gymnázium absolvoval na súkromnom Slovenskom gymnáziu v Taliansku v obci Perosa Argentina. Remeslu kníhtlačiara sa vyučil v San Benigna Canavese v Taliansku (1923 – 1928). Saleziánsky noviciát si vykonal v rokoch 1928 – 1929 v Cumiane (Taliansko).

V roku 1933 odišiel ako misionár koadjútor (saleziánsky brat) do Číny. Pôsobil ako učiteľ typografie na remeselníckej škole v Hongkongu, na remeselníckej škole v Šanghaji, a na remeselníckej škole v Macao.

Počas druhej svetovej vojny bol väznený v japonskom koncentračnom tábore (1941 – 1945), kde boli veľmi tvrdé životné podmienky. 

Po skončení druhej svetovej vojny až do roku 1960 pôsobil ako učiteľ typografie na remeselníckej škole v Hongkongu (1945 – 1960). V roku 1960 bol preložený do Macaa, kde viedol typografické oddelenie na saleziánskej technickej škole. V roku 1970 odišiel do Thajska do Bangkoku. Tam bol poverený riadením tlačiarne na saleziánskej remeselníckej škole Don Bosco (1970 – 1978). Pre zhoršujúce sa zdravotné ťažkosti v roku 1978 odišiel do dôchodku.

Za posledných 22 rokov svojho života bol v nemocnici hospitalizovaný na dlhší čas celkom 20-krát (nepočítame kratšie hospitalizácie), z toho 8-krát musel podstúpiť rôzne ťažké, komplikované operácie. Bol to dôsledok krutého a neľudského pobytu v japonskom koncentračnom tábore. Misionárom bol 61 rokov (Čína, 37 rokov; Thajsko, 24 rokov).

Ocenenie
--------

Od hongkongského ministerstva školstva dostal čestný titul „Qualiﬁed Teacher".

Literatúra
----------

* KUBANOVIČ, Zlatko: *Historický náhľad do dejín slovenských saleziánov (Od dona Bosca do roku 1924)*. Bratislava: Don Bosco, 2019. ISBN ISBN 978-80-8074-436-6. S. 207, 248 - 249.
* JEŽOVÍT, Ján, SDB. In:  *Lexikón katolíckych kňazských osobností Slovenska*. 1. vyd. Bratislava : Lúč, 2000. 852 s. ISBN 80-7114-300-6. S. 609 – 610.

Externé odkazy
--------------

* Salezián, ktorý prežil japonský koncentrák
**Software development kit** (skr. SDK) je súbor nástrojov pre vývoj softvéru, ktorý umožňuje vytváranie aplikácií pre určitú softvérovú platformu, hardvérovu platformu, herné konzoly, operačný systém, alebo podobné platformy.

SDK tiež často obsahujú ukážkový kód a podporné technické poznámky alebo iné podklady na pomoc objasniť niektoré body z primárneho referenčného materiálu.

SDK môže mať pripojené licencie, ktoré ich robia nevhodné pre tvorbu softvéru, ktorý je zamýšľaný pre nekompatibilné licencie. Napríklad, súkromný software development kit pravdepodobne nebude kompatibilný s vývojom slobodného softvéru, zatiaľ čo SDK pod GPL licenciou by mohla byť nezlučiteľná s vývojom proprietárneho softvéru. SDK pod GNU Lesser General Public License sú zvyčajne bezpečné pre proprietárne vývoj.

Softvérový inžinier zvyčajne dostane SDK od developera cieľového systému. Často možno SDK stiahnuť priamo z internetu. Mnoho SDK je k dispozícii zadarmo pre podporu vývojárov používajúcich určitý systém alebo jazyk. Niekedy je používaný ako marketingový nástroj.

Poskytovatelia Software development kitu pre konkrétne systémy alebo podsystémy môžu niekedy nahradiť konkrétnejšie termíny namiesto slova software (development kit). Napr. ako Microsoft a Apple poskytujú zostavy Driver Development kit (DDK) pre vývoj ovládačov zariadení.

Zdroj
-----

* *Tento článok je čiastočný alebo úplný preklad článku Software development kit na anglickej Wikipédii.*
**Tetradymit** je minerál kryštalizujúci v trigonálnej sústave, chemicky sulfid-telurid bizmutitý – Bi2Te2S. Patrí do trigonálneho hexagonálno-skalenoedárneho oddelenia.

Charakteristika
---------------

Vytvára štvorčatne zrastené kryštály, ktoré majú vzhľad málo deformovaného štvorstenu. Jeho farba je oceľovosivá, postupne mení farbu do žltkasta, neskôr až do čierna. Je to nepriehľadný minerál s kovovým leskom. Tetradymit bol prvýkrát opísaný na Slovensku – neďaleko Župkova v roku 1831.

Vznik
-----

Na Slovensku sa našiel na nálezisku v andezitových tufoch neďaleko Župkova v pohorí Vtáčnik, severozápadne od Žarnovice. Jeho vznik nie je dostatočne doriešený. (Zvyčajne sa vyskytuje ako sprievodný minerál na hydrotemálnych ložiskách zlata).

Poznávanie
----------

Je veľmi krehký, vyznačuje sa silnou fluorescenciou.

Výskyty na Slovensku
--------------------

Župkov, Pohronský Inovec (pri Novej Bani).

Iné projekty
------------

Commons
* Spolupracuj na Commons Commons ponúka multimediálne súbory na tému **tetradymit**.

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* www.mindat.org – tetradymit na mineralogickej databáze
**Tetrahydrofurán (THF)** alebo **oxolán** je heterocyklická organická zlúčenina. Je to bezfarebná kvapalina, ktorá je miešateľná s vodou. THF je polárny a má veľký rozdiel medzi teplotou topenia a teplotou varu, čo ho robí užitočným rozpúšťadlom. Používa sa najmä ako prekurzor na výrobu polymérov.

Výroba
------

Ročne sa vyrobí približne 200 000 ton tetrahydrofuránu. Najbežnejšie sa vyrába pomocou dehydratácie 1,4-butándiolu. Butándiol sa vyrába kondenzáciou acetylénu s formaldehydom a následnou hydrogenáciou. Ďalším spôsobom výroby, ktorý vynašla firma DuPont je oxidácia n-butánu na anhydrid kyseliny malónovej, z ktorého sa hydrogenáciou za prítomnosti katalyzátoru vyrába THF. Tretím najbežnejším priemyselným procesom na výrobu tetrahydrofuránu je hydroformylácia alylalkoholu a následnou hydrogenáciou na 1,4-butándiol. Tetrahydrofurán sa dá taktiež vyrobiť hydrogenáciou furánu za prítomnosti katalyzátoru.THF je takisto možné vyrobiť z pentózy a jej izomérov aj keď tento spôsob výroby sa používa len zriedkavo.

Využitie
--------

### Výroba polymérov

Pri reakcii THF so silnými kyselinami vzniká polymér polytetrahydrofurán. Tento polymér sa využíva na výrobu na výrobu syntetických polyuretánových vlákien, ako napríklad Elastan.

### Rozpúšťadlo

Priemyselne sa THF využíva ako rozpúšťadlo pre polyvinylchlorid (PVC). THF je aprotické ropúšťadlo, ktorého pomerná permitivita je 7,6. Je miešatelný s vodou a pri dostatočne nízkych teplotách dokáže vytvárať pevný klatrát.  

Často sa využíva pri analýze polýmerov, napríklad na ich rozpúšťanie pred určením ich molekulovej hmotnosti pomocou gélovej chromatografie. Takisto sa dá využiť na rozpustenie zaschnutého PVC lepidla a na odmasťovanie a čistenie rôznych kovových predmetov. Svoje využitie má napríklad aj pri 3D tlači. Pokiaľ sa na tlač používa polymér PLA, THF sa môže použiť na prečistenie upchatých častí tlačiarne a takisto sa s ním dá výtlačku dodať lesk.

### Laboratórne využitie

THF je obľúbené a často využívané laboratórne rozpúšťadlo. Je viac zásaditý ako dietyléter a preto vytvára silnejšie komplexy s lítnymi a horečnatými katiónmi a s bórovodíkom. Takisto sa často využíva ako rozpúšťadlo pri hydroborácii ,rozpúšťadlo pre organokovové zlúčeniny a pre grignardove činidlá. Pokiaľ sa THF používa pri reakciách, ktoré sú citlivé na prítomnosť vody (napríklad s určitými organokovovými zlúčeninami), musí sa z neho odstrániť voda, väčšinou viacnásobnou destiláciou alebo pomocou molekulových sít.

Bezpečnosť
----------

Tetrahydrofurán je nízko toxická zlúčenina, porovnatelnú s acetónom. Keďže dokáže rozpustit latex väčšinou sa s ním pracuje v nitrilových alebo neoprénových rukaviciach.  

Najnebezpečnejšie na THF je jeho reakcia s kyslíkom, pri ktorej vznikajú výbušné peroxidy. Tento problém sa potláča stabilizáciou pomocou butylhydroxytoluénu. THF sa preto nikdy úplne všetok nedestiluje, aby sa predišlo koncentrovaniu výbušných peroxidov.

Referencie
----------

1. ↑
2. ↑
3. ↑
4. ↑
5. ↑
**Tetraedrit** je minerál kryštalizujúci v kubickej sústave, chemicky komplexný sulfid medi, zinku, striebra a železa - (Cu,Fe,Ag,Zn)12Sb4S13.

Charakteristika
---------------

Tento minerál vytvára tetraedrické kryštály, z čoho je odvodený aj jeho názov. Kryštály bývajú často zdvojčatené a ich plochy majú tvar trojuholníka. Tetraedrit sa často vyskytuje aj v podobe kompaktnej masy alebo môže mať zrnitý či celistvý habitus. Jeho farba je sivá až čierna a farba vrypu sa mení od čiernej po hnedú. Je nepriehľadný a má kovový lesk.

Vznik
-----

Vyskytuje sa na hydrotermálnych žilách spolu so sírnikmi, uhličitanmi, kremeňom a baritom.

Poznávanie
----------

Tetraedrit sa rozpúšťa v kyseline dusičnej.

Výskyty na Slovensku
--------------------

Banská Štiavnica, Dobšiná, Dúbrava, Gelnica, Medzev (Fichtenhubel), Rudňany, Slovinky (Ostrý vrch)Helcmanovce

, Smolník, Špania Dolina, Vaľkovňa (ložisko Lívius-Samuel), Vlachovo, Žakarovce

Iné projekty
------------

Commons
* Spolupracuj na Commons Commons ponúka multimediálne súbory na tému **Tetraedrit**

Externé odkazy
--------------

* Tetraedrit na www.mindat.org
**Pantarkes** alebo **Pantarkés** (starogr. *Παντάρκης* – *Pantarkes* /iný prepis *Pantarkés*) bol olympijský víťaz v zápasení dorastencov v roku 436 pred Kr.

Pantarkes z Élidy zvíťazil na 86. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty.

Staroveký autor Pausanias uvádza, že socha Pantarka bola v olympijskej *Altide* umiestnená pri soche Tarenťana Ikka, najlepšieho trénera svojich čias. Toto miesto sa nachádzalo blízko juhovýchodného rohu Diovho chrámu, severne od steny Altidy. Pausanias ešte poznamenáva, že Pantarkes bol obľúbencom slávneho sochára Feidia.

Referencie a bibliografia
-------------------------

1. 1 2 3 4  Pausanias, *Periégésis tés Hellados*, 6,10,6.
2. 1 2  Ernest Arthur Gardner, *A Handbook of Greek Sculpture, Part 1*, str. 260.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 247.
4. ↑  Eusebios, *Kronika* 2,193.
5. ↑  Pausanias. *Pausaniás, cesta po Řecku I.*. Praha : nakladatelství Svoboda, 1973. 66-602-22-8.6. S. 570 vysvětlivky.

Pozri aj
--------

* Zoznam olympijských víťazov staroveku
Súradnice: 42°27′S 27°39′V﻿ / ﻿42,45°S 27,65°V﻿ / 42.45; 27.65

**Černomorec** (bulh. Черноморец) je mesto v juhovýchodnom Bulharsku, na brehu Čierneho mora. Administratívne je súčasťou obce Sozopol v Burgaskej oblasti. Černomorec je obľúbené letovisko.

Leží asi 24 kilometrov juhovýchodne od sídelného mesta oblasti Burgas, v južnej časti burgaského zálivu, ktorý je najväčším zálivom bulharského pobrežia Čierneho mora. Do roku 1951 sa obec nazývala *Sveti Nikola* (Свети Никола, "Svätý Mikuláš", alebo grécky Άγιος Νικόλαος, *Agios Nikolaos*). Mestské práva získal Černomorec ešte len 2. decembra 2009.

Černomorec sa rozkladá na nízkych zvlnených svahoch pohoria Strandža. Asi 5 kilometrov východne od mesta leží najväčší bulharský ostrov Sveti Ivan. Na juhovýchode leží starobylé mesto Sozopol. V meste je pravoslávny chrám zasvätený patrónovi mesta Svätému Mikulášovi.

Iné projekty
------------

Commons
* Spolupracuj na Commons Commons ponúka multimediálne súbory na tému **Černomorec**

Zdroj
-----

*Tento článok je čiastočný alebo úplný preklad článku Černomorec na českej Wikipédii.*
**Pohlavné žľazy** sú žľazy s vnútorným vylučovaním, ktoré vylučujú hormóny pôsobiace na vznik druhotných pohlavných znakov (napr. vzhľadové odlišnosti muža a ženy), prípadne u žien riadia menštruačný cyklus.

Mužské pohlavné žľazy
---------------------

U mužov sú to semenníky (a v nich intersticiálne bunky), ktoré zodpovedajú za tvorbu mužských pohlavných hormónov – androgénov (najdôležitejší je testosterón). Podporujú pohlavnú aktivitu, rast pohlavných orgánov, vývin a udržiavanie sekundárnych pohlavných znakov (napríklad rast ochlpenia a iné).

Semenníky (testes) sú pohlavné žľazy, kde sa tvorí mužský pohlavný hormón testosterón, ktorý ovplyvňuje rast pohlavných orgánov, vznik druhotných pohlavných znakov a pohlavné správanie sa muža. Sú párovým orgánom dlhým 4-5 cm a širokým 2-3 cm, ktorý je počas vnútromaternicového vývinu chlapca uložený na dne brušnej dutiny. U dospelého muža sú uložené mimo brušnej dutiny – v miešku (scrotum), kde zostupujú až koncom vnútromaternicového vývinu.

Na ich povrchu je silný väzivový obal, od ktorého odstupujú priehradky rozdeľujúce vnútorný priestor semenníka na niekoľko častí. V jednotlivých oddieloch semenníka sú mnohonásobne stočené semenotvorné kanáliky, ktoré sa pri zadnom okraji semenníka spájajú a spoločne vyúsťujú do kanálika nadsemenníka. Ich úlohou je tvorba spermií. Obsahujú aj Sertoliho bunky ovplyvňujúce dozrievanie spermatických buniek.

O produkciu testosterónu sa starajú tzv. Leydigove bunky umiestnené vo väzive medzi semenotvornými kanálikmi.

Ženské pohlavné žľazy
---------------------

U žien sa pohlavné hormóny tvoria vo vaječníkových folikuloch a žltom teliesku, vo vaječníkoch. Počas tehotenstva sa tieto hormóny tvoria v plodovom koláči. Sú to hormóny:

* Estrogén: tento hormón je zodpovedný za vznik sekundárnych pohlavných znakov počas puberty (napríklad zväčšenie poprsia a iné).
* Progesterón: jeho hladina sa zvyšuje počas menštruácie, počas tehotenstva zabezpečuje pripravenosť sliznice maternice a prsných žliaz.

Oba pripravujú prsné žľazy na produkciu mlieka a spolu s luteinizažným hormónom vyvolávajú hrubnutie maternice.

Referencie
----------

1. ↑  Prociková, A. a kol. *Školský lexikón.* Slovenské pedagogické nakladateľstvo, Bratislava, 1992, s. 376

| * z
* d
* u
Endokrinný systém |
| --- |
| 
* štítna žľaza
* prištítne telieska
* detská žľaza
* podmozgová žľaza
* šuškovité teliesko
* podžalúdková žľaza
* nadobličky
* pohlavné žľazy

 |
**Holdingová spoločnosť** alebo nepresne **holding** (angl. *holding company*) je kapitálová spoločnosť, ktorá vlastní akcie alebo podiely iných (navonok právne samostatných) podnikov v takom množstve, aby to stačilo na ovládanie (kontrolu) činnosti týchto podnikov. Ďalšie podrobnosti definície sa v literatúre rôznia: 

* niektoré definície tvrdia, že táto spoločnosť musí byť spoločnosť finančná,
* iné zdôrazňujú, že táto spoločnosť akcie či podiely iných spoločností musí vlastniť trvalo
* ďalšie zdôrazňujú, že činnosť tejto spoločnosti spočíva len v účasti na iných spoločnostiach alebo v získaní a spravovaní akcií či podielov iných spoločností.

Obyčajne akcionári (podielnici) ovládaných spoločností holdingovej spoločnosti dajú svoje akcie (podiely) a na oplátku dostanú akcie (podiely) holdingovej spoločnosti. Na to, aby bola holdingová spoločnosť schopná ovládať iný podnik obyčajne potrebuje vlastniť väčšinu jeho akcií či podielov, ale ak je tento iný podnik vlastnený veľkým množstvom rôznych vlastníkov, holdingovej spoločnosti na ovládnutie obyčajne stačí aj menšinový balík akcií či podielov.

Holdingová štruktúra
--------------------

Holdingová spoločnosť spolu so spoločnosťami, ktoré ovláda tvorí tzv. holdingovú štruktúru či holding (podobné či zhodné sú termíny efektový koncern a skupina podnikov). Holding(ová štruktúra) je forma kapitálového prepojenia, nie je to nový právny subjekt. Napriek tomu, že jednotlivé podniky holdingovej štruktúry, zostávajú právne samostatné, hospodársku samostatnosť strácajú v oblasti financovania úplne a v oblasti podnikovej politiky do veľkej miery v prospech holdingovej spoločnosti.

Výhody
------

Výhoda použitia holdingovej spoločnosti oproti alternatívnym spôsobom ovládnutia (fúzia a pod.) je, že holdingová spoločnosť a štruktúra je oproti iným spôsobom právne jednoduchšia,
lacnejšia, a umožňuje získať goodwill a dobré meno ovládanej spoločnosti, pričom ručí len do výšky ňou vlastnených akcií (podielov) v ovládanej spoločnosti.

Druhy
-----

* holdingová spoločnosť v užšom zmysle (čistá holdingová spoločnosť):
	+ holdingová spoločnosť, ktorá len finančne ovláda
	+ zastrešujúca spoločnosť - holdingová spoločnosť, ktorá sa venuje aj spoločnému plánovaniu a vývoju pre ovládané podniky
* zmiešaná holdingová spoločnosť - holdingová spoločnosť, ktorá sa venuje aj vlastnému odboru podnikania (teda výrobe/poskytovaniu služieb alebo obchodovaniu)

Pozri aj
--------

* holdingová štruktúra

Zdroje
------

* Ovečková, Ľ.: *Slovník obchodného práva*, 1994
* "holding company." Encyclopædia Britannica. Encyclopædia Britannica Online. Encyclopædia Britannica Inc. 2012. Web. 10 Dec. 2012. Dostupné online.
* „Holdinggesellschaft" v Gabler Wirtschaftslexikon (po nemecky)
kariéra
-------

*De intensione et remissione formarum*, 1496
**Walter Burley** (\* okolo 1275 – † 1344/1345) bol anglický filozof a teológ. Pracoval v Oxforde a v Paríži. Významný logik, ktorý napriek svojej realistickej sémantike mal veľký vplyv na Occamov nominalizmus. Mal veľmi dlhú kariéru v Anglicku aj vo Francúzsku, v roku 1301 sa stal magistrom umenia v Oxforde a v roku 1324 magistrom teológie v Paríži. Vytvoril veľké množstvo asi päťdesiatich diel, z ktorých mnohé boli v neskoršom stredoveku rozšírené.. Zvlášť významné boli jeho posledné komentáre k Ars Vetus a Fyzika, ktoré sa študovali v celej Európe a najmä na talianskych univerzitách v druhej polovici štrnásteho a celého pätnásteho storočia. Jeho sémantické a ontologické názory sa vyvinuli počas jeho kariéry v reakcii na Ockhamovu ostrú kritiku tradičného realizmu, pričom sa posunul od umierneného realizmu typického pre teológov trinásteho storočia, akými boli Tomáš Akvinský a Henrich z Gentu, ku extrémnemu realizmu jeho neskorších spisov, ktoré predpokladajú tzv. existencia mimomentálnych univerzálií skutočne odlišných od jednotlivých vecí, mimomentálnych výrokov ako významov pravdivých viet a skutočných rozdielov medzi desiatimi kategóriami. Podľa Burleyho je toto všetko nevyhnutné na zachovanie platnosti našich vedomostí o vonkajšom svete, o ktorých veril, že môžu byť zjavné bez toho, aby sa stali obeťami Ockhamovej kritiky.

Externé odkazy
--------------

###### FILIT – zdroj, z ktorého pôvodne čerpal tento článok.

Autoritné údaje: * BnF: 12339468g
* GND: 11867496X
* ISNI: 0000 0001 0922 1705
* LCCN: n80046626
* NK ČR: ola2002153970
* VIAF: 86734224
* WorldCat: lccn-n80046626
**Český les** (nem. *nördlicher Böhmerwald*, *Oberpfälzer Wald*, novšie aj: *Böhmischer Wald*) na českej strane resp. **Oberpfälzer Wald** na bavorskej strane je geomorfologický celok a pohorie v Plzenskom kraji na juhozápade Čiech a severovýchode Bavorska. Najvyšší vrch Čerchov dosahuje 1 042 m n. m..

Vymedzenie
----------

Pohorie sa tiahne od Chebskej panvy na severozápade až po Všerubskú vrchovinu na juhovýchode, ktorá oddeľuje Český les od Šumavy. Dĺžka pohoria je 80 km.

Krajina Českého lesa sa svojim charakterom veľmi podobá Šumave (tvar povrchu, lesnatosť, riedke osídlenie), je však výrazne nižšia – v priemere o 300 – 500 m. Nadmorská výška jednotlivých vrchov sa pohybuje od 600 do 1 042 m n. m. ktorú dosahuje najvyšší vrchol Čerchov.

Geomorfológia
-------------

Český les je samostatným geomorfologickým celkom masívu Šumavskej subprovincie. Územie sa delí na 4 provincie: Čerchovský les, Kateřinská kotlina, Přimdský les a Dyleňský les.

Geológia
--------

Pre Český les sú typické ploché chrbáty a široké plytké údolia. Pohorie je tvorené prevažne rulami, menej sa vyskytujú granity. Východné svahy sú z dôvodu výskytu zlomových línií strmšie.

Hlavné vrcholy
--------------

* Čerchov (1 042 m n. m.)
* Skalka (1 005 m n. m.)
* Dlouhá skála (968 m n. m.)
* Dyleň (939 m n. m.)
* Gibacht (938 m n. m.), Nemecko

CHKO Český les
--------------

Chránená krajinná oblasť Český les zahŕňa najcennejšie územie prihraničného pásu hôr Českého lesa a to od Broumova v okrese Tachov až po Českú Kubicu v okrese Domažlice.

Turistika
---------

Východiskami pre turistiku v Českom lese sú Tachov, Rozvadov, Přimda, Poběžovice a Klenčí pod Čerchovem.

Poznámky
--------

1. ↑  Výrazy Český les aj Oberpfälzer Wald sa môžu vzťahovať buď len na príslušnú "národnú" (českú resp. nemeckú) časť pohoria alebo na celé pohorie.

Zdroj
-----

*Tento článok je čiastočný alebo úplný preklad článku Český les na českej Wikipédii.*
S pribúdaním nových zdrojov informácií, vznikajú nové problémy. Príkladom je informačné zahltenie. V súvislosti s tým sa stretávame s novým prístupom – **informačnou ekológiou**. Existuje množstvo definícií tohto pojmu.

Prvýkrát ho použil v roku 1989 Rafael Cappuro, pre ktorého je informačná ekológia najmä spôsob ako znížiť znečistenie informačného prostredia. Snažil sa zabezpečiť harmóniu myslenia a konania človeka smerom k technológiám, využívaných na komunikáciu a prácu s informáciami.Tento prístup spočíva v ochrane spoločnosti pred irelevantným obsahom, nekompatibilnými systémami, nesprávnou prácou s informáciami alebo technológiami.[1]

Luciano Floridi naopak do centra stavia dáta, entity, informačné procesy. Poukazuje na digitálnu priepasť medzi minulosťou a súčasnosťou, vplyvom rýchleho technologického pokroku. Priepasť vznikla rýchlejším rozvojom technológií v porovnaní s rozvojom myslenia ľudí. Nastavenie pravidiel práce s informáciami by tieto problémy vyriešili. 

Thomas Davenport a Laurence Prusak začali spájať informačnú ekológiu s informačným manažmentom a zamerali sa na prostredie organizácie a potreby pracovníkov.[2]

Slovenská autorka Jela Steinerová vníma informačnú ekológiu ako vzťahy človeka a informačného prostredia. Obsahuje tvorbu, komunikovanie, rozširovanie a využívanie informácií s cieľom regulovať informačné procesy a vzájomné prispôsobovanie človeka a informačného prostredia. Pojem ekológie ako vedy o vzťahoch organizmov a prostredia a ich vzťahov navzájom sa preniesol do informačného prostredia organizácií. Vzťahy človeka a informačného prostredia môžu ovplyvňovať aktivity človeka, hodnoty, komunita a nástroje komunikovania a organizovania odborných informácií.

Informačná ekológia inšpiruje informačnú vedu na celistvejší pohľad na informačné procesy. Informačné správanie človeka v elektronickom prostredí vedie k novým ekologickým aspektom využívania informácií. K cieľom informačnej ekológie informačných systémov a služieb patrí „čistota" informačného prostredia ako zmysluplné regulovanie procesov využívania informácií. Informačné prostredie je často „znečistené" rozmanitosťou zdrojov a ich neorganizovanosťou. Informačná ekológia preto môže pomôcť minimalizovať informačné preťaženie človeka a riziká využívania informácií v elektronickom prostredí.[3]

Referencie
----------

1. ↑  CAPURRO, R. 1990. Towards an
Information Ecology [online] London. [cit. 2014-10-02]. Dostupné na internete:
<>.
2. ↑  DAVENPORT, T. H. PRUSAK, L. 1997. *Information Ecology: Mastering the Information and Knowledge*
Environment, *New York : Oxford University Press, 1997. 328 s. ISBN 0-19-511168-0.*
3. ↑  STEINEROVÁ, J. 2009. Informačná ekológia: využívanie
informácií srdcom. In *Itlib.* [online].
2009, č. 2.  [cit. 2014-12-02]. Dostupné
na internete: < >.
Územia získané Ruskou ríšou na úkor Poľsko-litovskej únie sú vyznačené tmavozelenou.
**Andrusovské prímerie** z 30. januára 1667 je dohoda medzi Ruským impériom a Poľsko-litovským štátom, ktorá ukončila rusko-poľskú vojnu z rokov 1654 - 1667 o územia Ukrajiny a Bieloruska. Dohoda bola podpísaná v dedine Andrusovo blízko Smolenska. Na jej základe Rusko získalo od Poľska územie bývalého Černigovského a Smolenského kniežatstva a porazená strana uznala opätovné zjednotenie Ruského impéria a Ľavobrežnej Ukrajiny. Pravobrežná časť a Bielorusko zostali pod vládou Poľsko-litovského štátu. Záporožská Seč bola ovládaná oboma štátmi.

Andrusovská dohoda bola dôležitou etapou v boji za zjednotenie Ukrajincov a Bielorusov s Ruskom.

Zdroj
-----

* Полное собрание законов Российской империи, т. 1, СПБ, 1830, № 398; Очерки истории СССР XVII в. М. 1955, гл. 4, § 6; Галактионов И. В..
* Из истории русско-польского сближения в 50—60-х гг. XVII в. Саратов, 1960.
* История дипломатии, 2 изд. т. 1, М. 1959, с. 294—96.
Svetové dedičstvo UNESCOSvetové dedičstvo UNESCO
Andrássy út v roku 1896, naľavo sa nachádza budova opery.
Andrássy út:  
1. Deák Ferenc tér  
2. Oktogon  
3. Kodály körönd  
4. Hősök tere.
**Andrássy út** je jedna z hlavných a najznámejších budapeštianskych tried. Tvorí pomyselnú hranicu medzi mestskými časťami Terézváros a Lipótváros. Spolu s Budínskym hradom je súčasťou Svetového dedičstva UNESCO.

Začína na križovatke Bajcsi-Zsilinsky út a József Atilla utca na Deák Ferenc tér a tiahne sa až smerom k Hősök tere a mestskému parku – Városliget. Pretína Nagykörút na námestí Oktogon a Felsőerdősor utca na námestí Kodály körönd. Pozdĺž celej dĺžky Andrássy út sa tiahne prvá linka budapeštianskeho metra. Ide o vôbec prvé metro na európskom kontinente.

Je možné ju rozdeliť na tri časti:

* Od Deák Ferenc tér po Oktogon: časť s budovami prevažne určenými na komerčné účely (obchody a pod.)
* Od Oktogonu po Kodály körönd: ulica sa rozširuje o alej, medzi budovami sa nachádzajú aj obytné domy a vysoké školy
* Od Kodály körönd po Hősök tere a Városliget: ulica sa ešte viac rozširuje; na tomto konci sa nachádzajú prevažne vily a paláce s parkmi a záhradami

História
--------

O výstavbe Andrássy út sa rozhodlo v roku 1870, v snahe odľahčiť neďalekú Király utca od cestnej dopravy a spojiť Belváros a Városliget. S výstavbou sa začalo v roku 1872, pričom ulica bola slávnostne odovzdaná do užívania 20. augusta 1876. Pri výstavbe sa zrealizovala kombinácia jednotlivých plánov od architektov Lajosa Lechnera, Frigyesa Feszla a partnerov Klein & Fraser.

Miesta záujmu
-------------

Zaujímavé miesta na Andrássy út, v smere od juhu na západ:

* Posta Múzeum (Poštové múzeum)
* Állami Operaház (Štátna opera) a Újszínház (Nové divadlo)
* Nagymező utca prezývaná budapeštianska Broadway
* Liszt Ferenc tér je sídlom mnohých reštaurácií, barov a Hudobnej akadémie (Liszt Ferenc Zeneművészeti Egyetem)
* Terror Háza
* Liszt Ferenc-emlékház (Pamätný dom Ferenca Liszta)
* Budapest Bábszínház (Budapeštianske bábkové divadlo)
* Magyar Képzőművészeti Egyetem (Maďarská akadémia výtvarného umenia)
* Kodály Zoltán-emlékház (Pamätný dom Zoltána Kodályho)
* Hopp Ferenc Kelet-ázsiai Művészeti Múzeum (Múzeum východoázijského umenia Ferenca Hoppa)

Iné projekty
------------

Commons
* Spolupracuj na Commons Commons ponúka multimediálne súbory na tému **Andrássy út**
**Tetka smrť** je rozprávka zapísaná Pavlom Emanuelom Dobšinským v roku 1880. V indexe ATU má číslo 334 (Dom čarodejnice). Jiří Polívka túto rozprávku označil za skleslú strašidelnú poviedku.

História
--------

Pavol Emanuel Dobšinský ju napísal 10.marca 1861 do rukopisu Codex revúcky C v Banskej Štiavnici. Neskôr ju spracoval vo svojej tlačenej zbierke rozprávok. Rozprávka pochádza podľa J. Polívku z obce Sobotište na Záhorí.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Vo Vianočnom čase idú ľudia na polnočnú omšu. V dome na horách s nimi býva aj dievka ktorá je veľmi bojazlivá. Nechce ísť o polnoci horou, ale zároveň nechce ostať sama v pustom dome. Domáci jej poradia, že ak sa bude veľmi báť, nech len zakričí z dverí: Dakto, dakto, poď ku mne. Dievča tak naozaj robí, a z lesa sa ozve nech pripraví kašu. Dievka tak naozaj robí a do chalupy príde starena. Dievka si však pri jedení kaše všimne, že starena má dlhé ruky. Starena jej povie, že jej rukám nik neunikne. (Podobné rozprávke o Červenej čiapočke). Dievka si všimne že starena má aj nohy dlhé, na čo starena odpovedá, že tie každého dobehnú. Potom sa dievka pýta, prečo má starena veľké oči, starena odpovedá, že tie každého vidia. Keď starena doje poslednú lyžicu kaše, dievka si všimne, že starena má veľmi dlhé zuby. Starena zvedavej dievke povie, že jej zuby každého zjedia- aj ju. V tej chvíli dievku zje. Starena bola celý čas samotná smrtka. Domáci po príchode domov nájdu dievku mŕtvu.

 Opis zápletky alebo rozuzlenia príbehu sa tu končí.

Komiksové spracovanie
---------------------

Príbeh o tetke smrti spracoval Miloš Kučera ako komiks.

Zdroje
------

* 
* 
*
**Kantharos** (starogr. *Κάνθαρος*) bol grécky sochár v 3. storočí pred Kr.

Kantharos, syn Alexida zo Sikyónu, bol žiakom sochárskeho majstra Eutychida. Činný bol približne v polovici 3. stor. pred Kr. Bol evidentne významný sochár, ale zachovali sa len záznamy o dvoch jeho dielach a signatúra z podstavca sochy.

Rímsky spisovateľ Plínius sa vo svojom spise *O prírode* o ňom ako o umelcovi zmieňuje pochvalne, ale o jeho dielach nám správu nezanechal. Jedine grécky cestovateľ Pausanias uvádza, že počas návštevy Olympie videl dve jeho sochárske diela. Boli to sochy olympijských víťazov v zápasení dorastencov, a to socha Kratina z achájskej Aigeiry, víťaza na 127. hrách a Eliďana Alexinika, víťaza na 128. hrách. V boióckych Tébach bol však objavený i mramorový podstavec, nezachovanej sochy istého mladého chlapca Thoinia (venovanej od jeho rodičov, Aristoteleia a Pouthogity), ktorý bol signovaný Kantharom.

Referencie a bibliografia
-------------------------

1. 1 2 3  Inscriptiones Graecae, *IG VII 2471*
2. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 566.
3. ↑  Pausanias. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 434.
4. 1 2  Plínius, *Naturalis Historia*, 34,53.
5. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 433-434.
6. 1 2  Pausanias. *Pausaniás, cesta po Řecku I.*. Praha : nakladatelství Svoboda, 1974. 25-039-73. S. 467.
**Dávid II.** (\* 5. marec 1324 – † 22. február 1371) bol kráľ Škótska (Alby) od 7. júna 1329 až do svojej smrti. Bol najstarším a jediným žijúcim synom škótskeho kráľa Roberta I. a jeho manželky Alžbety de Burgh.

Život
-----

Podľa záverov mierovej dohody z Northamptonu sa 17. júla 1328 oženil s Janou Anglickou, dcérou anglického panovníka Eduarda II.

Kráľom sa stal po smrti svojho otca 7. júna 1329 vo veku piatich rokov. Jeho poručníkom sa stal Thomas Randolph, 1. gróf z Moray. Po jeho smrti sa na tejto pozícii v krátkom čase vystriedalo niekoľko iných šľachticov.

Po porážke Škótov pri Dupplin Moore 24. septembra 1332 začal Eduard II. presadzovať ako nástupcu na škótskom tróne Edwarda Balliola. V decembri bol Balliol nútený opustiť Škótsko, ale vrátil sa následujúci rok ako súčasť anglického vojska vedeného Eduardom II. Po ich víťazstvách v júli v bitke pri Halidon Hill boli Dávid II. a jeho manželka poslaní do bezpečia do Francúzska.

Roku 1341 sa Dávid vrátil do krajiny a ujal sa vlády. Roku 1346 s ohľadom na zmluvu s Francúzskom vpadol do Anglicka, ale v októbri bol porazený v bitke pri Neviles Cross, bol zajatý a odvedený do Londýna. V októbri 1357 bola podpísaná mierová dohoda, v ktorej škótska šľachta súhlasila s úhradou výkupného vo výške 100 000 mariek za prepustenie svojho kráľa.

Dávid sa vrátil do Škótska, ale keďže kráľovstvo bolo chudobné, zistil, že platba výkupného v pôvodnej výške nie je možná. Bolo zaplatených niekoľko splátok, ale Dávid nakoniec ponúkol Eduardovi III. namiesto výkupného to, že on alebo jeho potomkovia sa stanú nástupcami na škótskom tróne. Roku 1346 Škótsky parlament odmietol prijať Lionela, Eduardovho syna za následníka škótskeho kráľa, ale Dávid pokračoval v tajných jednaniach s Eduardom III.

Smrť
----

Zomrel náhle na vrchole svojich síl 22. februára 1371 na hrade v Edinburgu. Bol pochovaný v Opátstve Holyrood. Nemal žiadnych potomkov, a tak sa jeho nástupcom stal Róbert II.

Zdroj
-----

* *Tento článok je čiastočný alebo úplný preklad článku David II. Skotský na českej Wikipédii.*

Autoritné údaje: * BnF: 11929972s
* GND: 118890123
* ISNI: 0000 0001 1750 991X
* LCCN: n85108581
* VIAF: 23571187
* WorldCat: lccn-n85108581
**Charles Frederick George** (\* 10. október 1950, Londýn, Anglicko) je bývalý anglický futbalový útočník.

Klubová kariéra
---------------

### Arsenal

Rodák z Londýna bol fanúšikom Arsenalu už ako dieťa. V roku 1966 sa mu splnil sen a stal jeho hráčom. Debutoval 9. augusta 1969 proti Evertonu, ale Arsenal prehral 1 – 0. Už v tejto sezóne sa stal dôležitou súčasťou tímu keď odohral 39 zápasov a dal góly v obdobe dnešnej Európskej ligy tímom ako Ajax Amsterdam a RSC Anderlecht, ktorý Arsenal vyhral 4 – 3 po predĺžený.

Charlie si nešťastne zlomil členok na začiatku nasledujúcej sezóny po zrážke s brankárom Evertonu Gordonom Westom, vrátil sa po piatych mesiacoch a hral významnú úlohu v Arsenale v sezóne 1970/71. Vtedy sa mu podarilo skórovať päťkrát v 17 zápasoch. Ale vrcholom jeho sezóny bol FA Cup, kde skóroval vo štvrtom, piatom a šiestom kole, rovnako sa ukázal ako rozdielový hráč vo finále FA Cupu 1971 proti Liverpoolu. Skóroval v predĺžený a vďaka nemu Arsenal vyhral 2 – 1.

George hral ďalšie štyri sezóny v Arsenale, tiež hral vo finále FA Cupu 1972, ktorý Arsenal prehral s Leedsom United 1 – 0. Ani on nebol výnimkou a tiež trpel zraneniami. Dokonca sa dostal do konfliktu s vedením klubu a v sezóne 1971/72 bol disciplinovaný dvakrát.

Na Vianoce roku 1974 sa dostal na prestupovú listinu, a v júli 1975 ho kúpilo Derby County za £100 000. Celkovo odohral 179 zápasov so 49 gólmi.

### Derby County

V Derby strávil tri roky, kde pamätne skóroval hat-trick proti Realu Madrid v Lige majstrov, hoci Derby prehralo 5 – 6 po predĺžený. Ďalšie 3 góly strelil za Derby v Európskej lige UEFA.

### Iné kluby

Hrával ešte za Minnesotu Kicks v juhoamerickej futbalovej lige. Taktiež hrával aj za Southampton do ktorého sa vrátil v decembri 1978 ale často ho sužovali zranenia a preto bol poslaný na hosťovanie do Nottinghamu Forest. Vo finále Ligy majstrov, ktorá sa hrala ešte na dva zápasy dal v prvom gól. Nottingham vyhral 1 – 0 a druhý zápas remizoval 1 – 1 a tak sa stal víťazom. Po sezóne sa vrátil späť do Southamptonu. V lete 1981 podpísal zmluvu s klubom Bulova v Hongkongu. O rok sa už sťahoval späť do Anglicka do Bournemouthu. Taktiež prestúpil ešte do Dundee United ale neodohral v ňom ani jeden zápas. Rovnaký osud ho čakal aj v Coventry City.

Referencie
----------

1. ↑  JEFF, Harris. *Arsenal Who's Who*. [s.l.] : Independent UK Sports, 1995.
2. ↑  BEVAN, Chris. *End of an era* [online]. BBC, [cit. 2006-05-04]. Dostupné online. (anglický)
3. ↑  VINER, Brian. *Charlie George: Highbury's local hero keeps the flame alive* [online]. The alive, [cit. 2010-12-13]. Dostupné online. (anglický)
4. ↑  JON, Spurling. *Rebels for the Cause: The Alternative History of Arsenal Football Club*. [s.l.] : Mainstream, 2004. S. 96 – 117.
5. ↑  NASL stats at nasljerseys.com

Zdroj
-----

*Tento článok je čiastočný alebo úplný preklad článku Charlie George na anglickej Wikipédii.*

Autoritné údaje: * LCCN: nr2005011976
* VIAF: 14725056
* WorldCat: lccn-nr2005011976
**Dátum spotreby** je (v EÚ) náhrada dátumu minimálnej trvanlivosti potraviny, ktorá sa musí použiť, ak ide o potravinu, ktorá z mikrobiologického hľadiska rýchlo podlieha skaze a z tohto dôvodu môže po krátkom čase predstavovať bezprostredné nebezpečenstvo pre zdravie ľudí. Po uplynutí dátumu spotreby sa potravina považuje za nebezpečnú (t.j. nebezpečnú v zmysle čl. 14 nariadenia (ES) č. 178/2002). 

Dátum spotreby je teda označenie potravín, ktoré určuje maximálnu dobu, dokedy je možné potravinu bezpečne skonzumovať pri dodržaní pokynov na skladovanie (napr. nutnosť uchovávať v chladničke). Po uplynutí tohto dátumu by sa nemali konzumovať. Je možné ho predĺžiť zmrazením potraviny ihneď po nákupe, ale je pri tom nutné dodržovať všetky pokyny.

Ak je potravina s dátumom spotreby otvorená, je nevyhnutné dodržovať všetky pokyny na jej skladovanie a používanie (napr. *po otvorení spotrebujte do troch dní*). Dátum spotreby sa v tomto prípade vzťahuje iba na neotvorené balenie.

Potraviny, ktorým uplynul dátum spotreby, je zakázané uvádzať na trh (predávať alebo bezplatne ponúkať).

Forma uvedenia
--------------

Dátum spotreby sa uvádza takto:

a) pred samotným dátumom sa uvedú slová „spotrebujte do …";
b) za slovami uvedenými v písmene a) nasleduje buď samotný dátum, alebo odkaz na to, kde je na označení tento dátum uvedený. Za týmito údajmi nasleduje opis podmienok skladovania, ktoré je nutné dodržať;
c) dátum pozostáva zo dňa, mesiaca a prípadne roka v tomto poradí a v nekódovanej podobe;
d) dátum spotreby sa uvádza na každej balenej porcii.

Referencie
----------

1. 1 2  Nariadenie Eur. parlamentu a Rady (EÚ) č. 1169/2011z 25. októbra 2011o poskytovaní informácií o potravinách spotrebiteľom, ktorým sa menia a dopĺňajú nariadenia Európskeho parlamentu a Rady (ES) č. 1924/2006 a (ES) č. 1925/2006 a ktorým sa zrušuje smernica Komisie 87/250/EHS, smernica Rady 90/496/EHS, smernica Komisie 1999/10/ES, smernica Európskeho parlamentu a Rady 2000/13/ES, smernice Komisie 2002/67/ES a 2008/5/ES a nariadenie Komisie (ES) č. 608/200
2. 1 2   *Ako majú spotrebitelia chápať význam dátumov "Dátum minimálnej trvanlivosti" a "Spotrebujte do" na balení potravín?* [online]. Štátna veterinárna a potravinová správa, [cit. 2020-06-12]. Dostupné online.
3. ↑  Zákon č. 152/1995 Z. z. o potravinách, § 6, ods. 5

Pozri aj
--------

* dátum minimálnej trvanlivosti (potraviny)
* dátum trvanlivosti po otvorení
***Charlie Hebdo*** (výslovnosť [ʃaʁli ɛbdo]) je časopis, ktorý publikuje komiksy, reportáže, fejtóny a vtipy. Je silne protinábožensky a ľavicovo orientovaný. Terčom jeho vtipov býva krajná pravica, katolicizmus, islam, judaizmus, politika či kultúra.

Začal vychádzať v roku 1970, v roku 1981 bol zrušený a v roku 1992 opäť obnovený.

Články boli v minulosti značne kontroverzné. Jedno vydanie v roku 2011 napríklad nieslo titul *Šaría Hebdo* s karikatúrou proroka Mohameda, čo malo za následok okrem iného hacknutie webovej stránky časopisu. V nasledujúcom roku vydal niekoľko ďalších karikatúr proroka, vrátane jeho nahých kresieb. Tie prišli ako reakcia na sériu útokov na americké ambasády na Strednom východe. Po vyhrážkach, ktoré prišli od rôznych radikálnych islamistov, bola francúzska vláda nútená evakuovať svoje ambasády v dvadsiatich moslimských krajinách a sídlo magazínu strážili policajti.

7. januára 2015 sa redakcia časopisu stala terčom teroristického útoku pri ktorom bol zavraždený šéfredaktor aj so svojou pridelenou policajnou ochranou a rad kľúčových redaktorov. Celkovo zahynulo dvanásť ľudí.

Tri roky po útoku žijú členovia redakcie naďalej v strachu. Ročne vydavateľ minie 1,5 mil eur na stráženie svojich zamestnancov súkromnou bezpečnostnou spoločnosťou.

Referencie
----------

1. ↑  MARLOWE, Laura. *Three years after Charlie Hebdo, magazine’s staff live in fear* [online]. irishtimes.com, 2018-01-05, [cit. 2018-01-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Charlie Hebdo**

Zdroj
-----

*Tento článok je čiastočný alebo úplný preklad článku Charlie Hebdo na českej Wikipédii.*
Informačné centrum UK
**Informačné centrum UK** sídli v budove Filozofickej fakulty na Štúrovej ulici 9.

Charakteristika
---------------

Informačné centrum UK bolo slávnostne otvorené 4. mája 2022. Infocentrum je otvorené celoročne v pracovných dňoch od 9.00 do 17.00 hod. Okrem osobného kontaktu môžu záujemcovia využiť aj telefonickú alebo e-mailovú formu kontaktovania infocentra. 

Informačné centrum je miestom, kde môžete získať informácie o štúdiu na Univerzite Komenského v Bratislave alebo si kúpiť darčekové a propagačné predmety univerzity, či len tak si sadnúť s priateľmi na dobrú kávu. V budúcnosti tento priestor privíta podujatia rôzneho druhu, školenia, prednášky, výstavy, semináre či umelecké podujatia. 

Kaviareň v Informačnom centre UK
V univerzitnom infocentre je bezplatne k dispozícii časopis UK Naša univerzita, v ktorom sú informácie o dianí na UK, jej fakultách i súčastiach, ako aj informačné a propagačné materiály o UK. Infocentrum slúži aj ako výdajné miesto pre zakúpené produkty v oficiálnom e-shope UK.

Kontakty
--------

* E-mail: infocentrum@uniba.sk
* Tel.: +421 2 9010 9986
*

Zdroj
-----

* Tlačová správa UK: https://uniba.sk/spravodajsky-portal/detail-aktuality/back\_to\_page/spravodajsky-portal/article/zaujemcovia-o-studium-i-turisti-v-informacnom-centre-uk-su-vitani-vsetci/

| * z
* d
* u
Univerzita Komenského v Bratislave |
| --- |
| Fakulty | 
* Evanjelická bohoslovecká fakulta
* Fakulta managementu
* Fakulta matematiky, fyziky a informatiky
* Fakulta sociálnych a ekonomických vied
* Fakulta telesnej výchovy a športu
* Farmaceutická fakulta
* Filozofická fakulta
* Jesseniova lekárska fakulta v Martine
* Lekárska fakulta
* Pedagogická fakulta
* Právnická fakulta
* Prírodovedecká fakulta
* Rímskokatolícka cyrilometodská bohoslovecká fakulta

 |
| Ľudia | 
* Rektor: Marek Števček
* Kategória Absolventi
* Kategória Dekani
* Kategória Vyučujúci

 |
| Ostatné | 
* Botanická záhrada
* Centrum ďalšieho vzdelávania
* Centrum informačných technológií
* Detská univerzita
* Informačné centrum
* Ústredná knižnica
* Vedecký park
* Vydavateľstvo

 |

Súradnice: 48°08′28″S 17°06′58″V﻿ / ﻿48,141171°S 17,116018°V﻿ / 48.141171; 17.116018
**Achillobator** je vyhynutý rod veľkého vtákovitého dinosaura z čeľade Dromaeosauridae. Známy je z nekompletných pozostatkov. Žil pred približne 90 až 85 miliónmi rokov na území dnešného Mongolska. Jeho jediným druhom je **Achillobator giganticus**.

Opis
----

Achillobator, pomenovaný po gréckom hrdinovi Achillesovi, predstavoval s telesnou dĺžkou okolo 5 m jedného z najväčších dromeosaurov. Podobne ako iné dromeosaury, bol veľmi vtákovitý dinosaurus, zrejme disponujúci perím (pokiaľ ho druhotne nestratil kvôli narastajúcej telesnej veľkosti). Mal podlhovastú a pomerne vysokú lebku, relatívne mohutnú stavbu tela a na oboch nohách veľký otáčavý pazúr, ktorým zraňoval svoje obete. 

Po objavení Achillobatora vystúpili niektorí vedci s myšlienkou, že Achillobator predstavuje chiméru (v paleontológii to znamená, že pozostatky opísané rodovým menom Achillobator patrili viac než jednému zvieraťu), keďže niektoré znaky na kostre sa javili príliš primitívne. Ďalšie štúdie však túto myšlienku nepodporili.

Klasifikácia
------------

V rámci Dromaeosauridae bol Achillobator členom podčeľade Dromaeosaurinae, kam patril aj ďalší veľký dromeosaurus – Utahraptor.

Galéria
-------

* Rekonštrukcia dochovaných častí holotypuRekonštrukcia dochovaných častí holotypu
* Veľkostné porovnanie s človekomVeľkostné porovnanie s človekom

Referencie
----------

1. ↑  PERLE, A. NORELL, M. CLARK, J.. A new maniraptoran Theropod- Achillobator giganticus (Dromaeosauridae) - from the Upper Cretaceous of Burkhant, Mongolia. *Contribution of the Mongolian-American Paleontological Project*, 1999, roč. 101, s. 1 – 105.